CELEX: 32016D0969
Language: hr
Date: 2016-06-15 00:00:00
Title: Provedbena odluka Komisije (EU) 2016/969 оd 15. lipnja 2016. o utvrđivanju standardnih zahtjeva za izvješćivanje o nacionalnim programima iskorjenjivanja, kontrole i nadziranja bolesti životinja i zoonoza koje sufinancira Unija i o stavljanju izvan snage Provedbene odluke 2014/288/EU (priopćeno pod brojem dokumenta C(2016) 3615) (Tekst značajan za EGP)

17.6.2016   
               
               
                  HR
               
               
                  Službeni list Europske unije
               
               
                  L 160/94
               
            PROVEDBENA ODLUKA KOMISIJE (EU) 2016/969
      оd 15. lipnja 2016.
      o utvrđivanju standardnih zahtjeva za izvješćivanje o nacionalnim programima iskorjenjivanja, kontrole i nadziranja bolesti životinja i zoonoza koje sufinancira Unija i o stavljanju izvan snage Provedbene odluke 2014/288/EU
      
         
            (priopćeno pod brojem dokumenta C(2016) 3615)
         
      
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EU) br. 652/2014 Europskog parlamenta i Vijeća od 15. svibnja 2014. o utvrđivanju odredaba za upravljanje rashodima koji se odnose na prehrambeni lanac, zdravlje i dobrobit životinja te na biljno zdravstvo i biljni reprodukcijski materijal, o izmjeni direktiva Vijeća 98/56/EZ, 2000/29/EZ i 2008/90/EZ, uredbi (EZ) br. 178/2002, (EZ) br. 882/2004 i (EZ) br. 396/2005 Europskog parlamenta i Vijeća, Direktive 2009/128/EZ Europskog parlamenta i Vijeća i Uredbe (EZ) br. 1107/2009 Europskog parlamenta i Vijeća te o stavljanju izvan snage odluka Vijeća 66/399/EEZ, 76/894/EEZ i 2009/470/EZ (1), a posebno njezin članak 36. stavak 5.,
      budući da:
      
                  (1)
               
               
                  Uredbom (EU) br. 652/2014 utvrđene su, među ostalim, odredbe za upravljanje rashodima koji se odnose na prehrambeni lanac i zdravlje životinja te zahtjevi za podnošenje i sadržaj nacionalnih programa iskorjenjivanja, kontrole i nadziranja bolesti životinja i zoonoza.
               
            
                  (2)
               
               
                  Člankom 14. stavkom 1. Uredbe (EU) br. 652/2014 predviđa se da za svaki odobreni godišnji ili višegodišnji nacionalni program države članice do 30. travnja svake godine dostavljaju Komisiji detaljno tehničko i financijsko izvješće za proteklu godinu.
               
            
                  (3)
               
               
                  Člankom 14. stavkom 2. Uredbe (EU) br. 652/2014 predviđa se da za svaki odobreni godišnji nacionalni program države članice do 31. kolovoza svake godine dostavljaju Komisiji privremeno financijsko izvješće.
               
            
                  (4)
               
               
                  Člankom 15. Uredbe (EU) br. 652/2014 predviđa se da za svaki odobreni nacionalni program države članice do 30. travnja svake godine dostavljaju Komisiji zahtjev za plaćanje koji se odnosi na programe provedene u prethodnoj godini.
               
            
                  (5)
               
               
                  Člankom 5. Provedbene odluke Komisije 2014/288/EU (2) predviđa se da za programe koji se provode od 1. siječnja 2015. države članice dostavljaju privremena i konačna izvješća elektroničkim putem koristeći se odgovarajućim standardnim elektroničkim obrascima koje osigurava Komisija (osim za programe povezane s određenim bolestima akvakulture).
               
            
                  (6)
               
               
                  Člankom 4. Provedbene odluke 2014/288/EU utvrđuju se informacije koje se dostavljaju u izvješćima.
               
            
                  (7)
               
               
                  Radi usklađivanja sa zakonodavstvom Unije koje se kontinuirano mijenja, standardni elektronički obrasci privremenih i završnih izvješća, uključujući zahtjeve za plaćanje, koji su dostupni u elektroničkom obliku na internetskoj stranici Komisije, trebali bi se radi olakšavanja unošenja potrebnih izmjena ili uvrštenja novih detalja upotrebljavati u veterinarskim programima u pogledu afričke svinjske kuge, influence ptica, bolesti plavog jezika, bruceloze goveda, bruceloze ovaca i koza, klasične svinjske kuge, bjesnoće, infekcije salmonelom kod određenih populacija peradi, tuberkuloze goveda i transmisivne spongiformne encefalopatije. Komisija će obavijestiti države članice i s njima raspraviti o svim potrebnim izmjenama standardnih elektroničkih obrazaca u okviru Stalnog odbora za bilje, životinje, hranu i hranu za životinje. Osim što će biti dostupni na web-mjestu Komisije, revidirani standardni elektronički obrasci bit će poslani svim državama članicama najkasnije u prvom tjednu lipnja (privremena izvješća), odnosno najkasnije u prvom tjednu ožujka (završna izvješća i zahtjevi za plaćanje) predmetne godine.
               
            
                  (8)
               
               
                  Za ostale bolesti koje nisu obuhvaćene standardnim elektroničkim obrascima te za bolesti akvakulture smatra se da je upotreba standardnih obrazaca koji nisu elektronički primjeren alat za dostavu izvješća, s obzirom na malen broj odobrenih programa tijekom proteklih godina, zbog čega nije potrebno razvijati posebne elektroničke obrasce.
               
            
                  (9)
               
               
                  Radi jasnoće Provedbenu odluku 2014/288/EU trebalo bi stoga staviti izvan snage i zamijeniti ovom Odlukom.
               
            
                  (10)
               
               
                  Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
               
            DONIJELA JE OVU ODLUKU:
      Članak 1.
      Za nacionalne programe odobrene za financijski doprinos Unije u pogledu afričke svinjske kuge, influence ptica, bolesti plavog jezika, bruceloze goveda, bruceloze ovaca i koza, klasične svinjske kuge, bjesnoće, infekcije salmonelom kod određenih populacija peradi, tuberkuloze goveda i transmisivne spongiformne encefalopatije, privremena i godišnja izvješća (uključujući zahtjeve za plaćanje) sadržavaju informacije iz obrazaca iz priloga I. i II. ovoj Odluci.
      Članak 2.
      Privremena i godišnja izvješća iz članka 1. dostavljaju se elektroničkim putem s pomoću odgovarajućih standardnih elektroničkih obrazaca iz priloga I. i II.
      Članak 3.
      Za ostale bolesti koje nisu obuhvaćene elektroničkim obrascima Komisija razvija predloške obrazaca na ad hoc osnovi i dostavlja ih predmetnim državama članicama. Izvješća se dostavljaju poštom ili elektroničkim putem.
      Za godišnje izvješće o bolestima akvakulture države članice upotrebljavaju odgovarajući obrazac iz Priloga III. i dostavljaju izvješće poštom ili elektroničkim putem.
      Članak 4.
      Provedbena odluka 2014/288/EU stavlja se izvan snage.
      Članak 5.
      Ova se Odluka primjenjuje na podneske privremenih izvješća i godišnjih izvješća, uključujući zahtjeve za plaćanje, za programe koji se provode od 2016.
      Članak 6.
      Ova je Odluka upućena državama članicama.
      
         Sastavljeno u Bruxellesu 15. lipnja 2016.
         
            
               Za Komisiju
            
            Vytenis ANDRIUKAITIS
            
               Član Komisije
            
         
      
      
         (1)  SL L 189, 27.6.2014., str. 1.
      
      
         (2)  Provedbena odluka Komisije 2014/288/EU od 12. svibnja 2014. u pogledu standardnih zahtjeva za izvješćivanje o nacionalnim programima za iskorjenjivanje, kontrolu i praćenje određenih bolesti životinja i zoonoza koje sufinancira Unija i o stavljanju izvan snage Odluke 2008/940/EZ (SL L 147, 17.5.2014., str. 88.).
      
         PRILOG I.
         Posebni obrazac u PDF formatu za izradu i podnošenje privremenih izvješća o nacionalnim programima iz članka 2. dostupan je na internetskoj stranici GU SANTE:
         http://ec.europa.eu/dgs/health_food-safety/funding/cff/animal_health/vet_progs_en.htm
      
      
         PRILOG II.
         Posebni obrazac u PDF formatu za izradu i podnošenje godišnjih izvješća (uključujući zahtjeve za plaćanje) o nacionalnim programima iz članka 2. dostupan je na internetskoj stranici GU SANTE:
         http://ec.europa.eu/dgs/health_food-safety/funding/cff/animal_health/vet_progs_en.htm
      
      
         PRILOG III.
         
            Standardni zahtjevi za podnošenje godišnjih izvješća o nacionalnim programima iskorjenjivanja bolesti životinja akvakulture
         
         Predmetne su bolesti životinja akvakulture sljedeće:
         
                     —
                  
                  
                     zarazna hematopoetska nekroza (ZHN),
                  
               
                     —
                  
                  
                     zarazna anemija lososa (ZAL),
                  
               
                     —
                  
                  
                     bolest koju uzrokuje virus koi herpes (KHV),
                  
               
                     —
                  
                  
                     virusna hemoragijska septikemija (VHS),
                  
               
                     —
                  
                  
                     infekcija s Marteilia refringens,
                  
               
                     —
                  
                  
                     infekcija s Bonamia ostreae
                     
                  
               
                     —
                  
                  
                     bolest bijelih pjega rakova.
                  
               
            
         Tekst slike
         
            GODIŠNJE IZVJEŠĆE I ZAHTJEV ZA PLAĆANJE ZA PROGRAME U POGLEDU ŽIVOTINJA AKVAKULTURE
            Država članica:
            Godina provedbe:
            Bolest/zoonoza (1):
            Sadržaj i struktura izvješća:
            1. opis i ocjena razvoja epidemiološke situacije i tehničke provedbe aktivnosti predviđenih u okviru programa i ekonomičnost programa,
            2. pojedinosti o razini ostvarenja ciljeva utvrđenih u odobrenom programu i tehničke poteškoće,
            3. epidemiološke karte za zaraze i ostali relevantni podaci o bolesti/aktivnostima,
            4. dodatne epidemiološke informacije: informacije o epidemiološkim istraživanjima, uključenim vrstama istraživanja, lezijama utvrđenima u klaonicama ili pri obdukcijama itd.
            A TEHNIČKO IZVJEŠĆE
            1. Bolesti (a)
            1.1. Ribe
            ZHN
            ZAL
            KHV
            VHS
            1.2. Mekušci
            Marteilia refringens
            Bonamia ostreae
            1.3. Rakovi
            Bolest bijelih pjega rakova
            (a) Bolest i vrsta ako je potrebno.
            2. Opće informacije o programima
            2.1. Nadležno tijelo (a)
            (*)
            2.2. Organizacija, nadzor svih dionika uključenih u program (b)
            (*)
            2.3. Trajanje programa
            (*)
            (a) Potrebno je pružiti opis strukture, nadležnosti, dužnosti i ovlasti uključenog nadležnog tijela ili više njih.
            (b) Potrebno je pružiti opis tijela zaduženih za nadzor i koordinaciju programa i različitih uključenih subjekata.
            (1) Bolest ili zoonoza i po potrebi vrsta životinje.
         
         
            
         Tekst slike
         
            3. Podaci o testiranim životinjama
            Država članica, zona ili kompartment (a)
            Bolest: Godina:
            Uzgajalište ili područje uzgoja mekušaca
            Broj uzorkovanja
            Broj kliničkih pregleda
            Temperatura vode pri uzorkovanju/ pregledu
            Vrste pri uzorkovanju
            Uzorkovane vrste
            Broj uzorkovanih životinja (ukupno i po vrstama)
            Broj testova
            Pozitivni rezultati laboratorijskog istraživanja
            Pozitivni rezultati kliničkih pregleda
            UKUPNO
            UKUPNO
            (a) Država članica, zona ili kompartment, kako je utvrđeno u odobrenom programu.
         
         
            
         Tekst slike
         
            4. Podaci o testiranju uzgajališta ili područja za uzgoj
            Bolest: Godina:
            Država članica, zona ili kompart-ment (a)
            Ukupni broj uzgajališta ili područja za uzgoj mekušaca (b)
            Ukupni broj uzgajališta ili područja za uzgoj mekušaca u okviru programa
            Broj pregledanih uzgajališta ili područja za uzgoj mekušaca (c)
            Broj pozitivnih uzgajališta ili područja za uzgoj mekuša-ca (d)
            Broj novih pozitivnih uzgajališta ili područja za uzgoj mekuša-ca (e)
            Broj depopuliranih uzgajališta ili područja za uzgoj mekušaca
            % depopuliranih uzgajališta ili područja za uzgoj mekušaca
            Uklonjene i odstra-njene životinje (f)
            CILJNI POKAZATELJI
            % obuhvaćenih uzgajališta ili područja za uzgoj mekušaca
            % pozitivnih uzgajališta ili područja za uzgoj mekušaca
            periodička prevalencija u uzgajalištima ili područjima za uzgoj mekušaca
            % novih pozitivnih uzgajališta ili područja za uzgoj mekušaca
            pojava uzgajališta ili područja za uzgoj mekušaca
            1.
            2.
            3.
            4.
            5.
            6.
            7.
            8 = (7/5) × 100
            9.
            10. = (4/3) × 100
            11. = (5/4) × 100
            12. = (6/4) × 100
            Ukupno
            (a) Država članica, zona ili kompartment, kako je utvrđeno u odobrenom programu.
            (b) Ukupni broj postojećih uzgajališta ili područja za uzgoj mekušaca u državi članici, zoni ili kompartmentu, kako je utvrđeno u odobrenom programu.
            (c) Pregled znači testiranje na razini uzgajališta/područja uzgoja mekušaca u okviru programa za predmetnu bolest radi unaprjeđenja zdravstvenog statusa uzgajališta/područja uzgoja mekušaca. U ovom se stupcu isto uzgajalište/područje uzgoja mekušaca ne broji dvaput, čak i ako je pregledano više od jedanput.
            (d) Uzgajališta ili područja za uzgoj mekušaca s najmanje jednom pozitivnom životinjom u tom razdoblju, bez obzira na broj pregleda uzgajališta ili područja za uzgoj mekušaca. Ubrajaju se i uzgajališta ili područja za uzgoj mekušaca za koja je prije navedenog razdoblja utvrđeno da su pozitivna, ali koja otada nisu ispražnjena, očišćena i stavljena u stanje mirovanja.
            (e) Uzgajališta ili područja za uzgoj mekušaca čiji je zdravstveni status u prethodnom razdoblju, u skladu s dijelom A Priloga III. Direktivi Vijeća 2006/88/EZ od 24. listopada 2006. o zahtjevima zdravlja životinja koji se primjenjuju na životinje akvakulture i njihove proizvode te o sprečavanju i kontroli određenih bolesti akvatičnih životinja (SL L 328, 24.11.2006., str. 14.), pripadao kategoriji I., kategoriji II., kategoriji III. ili kategoriji IV. te koja imaju najmanje jednu pozitivnu životinju u tom razdoblju.
            (f) Životinje × 1 000 ili ukupna težina uklonjenih i odstranjenih životinja.
         
         
            
         Tekst slike
         
            B IZVJEŠĆE O AKTIVNOSTIMA I TROŠKOVIMA
            Tablica A
            Prihvatljive mjere
            Broj jedinica
            1 (a)
            2 (a)
            Financiranje na temelju stvarnih troškova
            Financiranje putem pojednostavnjenih oblika bespovratnih sredstava
            Ukupno potraživani stvarni trošak (c)
            Jedinični trošak/okrugli iznos/paušalni iznos
            (100 %)
            Potraživani trošak (b)
            Uzorkovanje
            Ukupni uzorak
            Testiranje
            Ukupno testiranje
            Cijepljenje
            Ukupno cijepljenje
            Naknada
            Ukupna naknada
            Ostale prihvatljive mjere
            Ukupne ostale prihvatljive mjere
            Ukupno
            3.
            4.
            UKUPNO POTRAŽIVANI IZNOS (c)
            (a) Za svaku prihvatljivu mjeru ispuniti stupac 1. ili stupac 2. u skladu s metodom sufinanciranja navedenom u odluci o financiranju.
            (b) Utvrđen jedinični trošak/okrugli iznos/paušalni iznos pri 100 %, pomnožen s brojem jedinica.
            (c) Zbroj polja 3. i 4.
         
         
            
         Tekst slike
         
            Tablica B (a)
            Dodatne informacije o naknadi (b)
            Vrste životinja
            Životinje akvakulture, depopulirano (c)
            Broj/težina depopuliranih životinja
            Ukupni iznos naknada plaćenih za životinje
            Iznos primljen za preostalu vrijednost
            Ukupno
            (a) Ispunjava se samo u slučaju da prihvatljivi troškovi uključuju iznose za naknadu isplaćene vlasnicima za njihove životinje ili proizvode koji su zaklani ili usmrćeni/uništeni.
            (b) Podaci koje treba navesti u nacionalnoj valuti bez PDV-a.
            (c) Uništeno (D) ili poslano za prehranu ljudi (HC).
            C. POTPISANA IZJAVA UZ GODIŠNJE IZVJEŠĆE
            Država članica:
            Program:
            Godina provedbe:
            Potvrđujemo sljedeće:
            — prijavljene aktivnosti stvarno su provedene i prijavljeni izdatak stvarno je nastao, precizno je obračunan i prihvatljiv je prema odobrenom programu,
            — sva popratna dokumentacija povezana s aktivnostima i izdacima dostupna je za pregled, posebno u svrhu opravdanja razine naknade za životinje,
            — program je izvršen u skladu s odgovarajućim zakonodavstvom Unije, posebno u skladu s pravilima o tržišnom natjecanju, dodjeli ugovora o javnoj nabavi i državnoj potpori,
            — za ovaj program nije zatražen ni jedan drugi doprinos Unije i sav prihod koji proizlazi od aktivnosti u okviru programa prijavljen je Komisiji,
            — primjenjuju se kontrolni postupci, posebno za provjeru točnosti prijavljenih iznosa aktivnosti i izdataka, kako bi se spriječile, otkrile i ispravile nepravilnosti.
            Datum
            Ime i potpis operativnog direktora